Diari Oficial de la Generalitat Valenciana


Sumari del DOGV 9764, del 11-01-2024 (2024/187)

RESOLUCIÓ de 18 de desembre de 2023, per la qual es modifica parcialment la Resolució de data 30 de desembre de 2022, acollida a l'Ordre 6/2022, de 26 d'octubre, de concessió de subvencions: línia S2737, «Programes d'actuacions en malalties neurodegeneratives», per a l'exercici 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9764

Data del DOGV
:   11-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/187


Data del document
:   18-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 18 de desembre de 2023, per la qual es modifica parcialment la Resolució de data 30 de desembre de 2022, acollida a l'Ordre 6/2022, de 26 d'octubre, de concessió de subvencions: línia S2737, «Programes d'actuacions en malalties neurodegeneratives», per a l'exercici 2022. [2024/187]  
Vist el recurs extraordinari de revisió interposat per l'Associació de Familiars de Malalts d'Alzheimer d'Alzira, contra la Resolució de 30 de desembre de 2022, de la Vicepresidència i Conselleria d'Igualtat i Polítiques Inclusives, de concessió de les subvencions en matèria de serveis socials especialitzats de persones majors per al 2022 (actuacions en malalties neurodegeneratives), l'informe de la Direcció Territorial de València i el dictamen emés pel Consell Jurídic Consultiu, resulten els següents:  
  
Antecedents de fet  
  
Primer  
Mitjançant l'Ordre de 6/2022, de 26 d'octubre, de la Vicepresidència i Conselleria d'Igualtat i Polítiques inclusives, per la qual s'establixen les bases reguladores de la concessió de subvencions en matèria de serveis socials especialitzats de persones majors (DOGV 9460, 31.10.2022), es va efectuar convocatòria de subvencions, en règim de concurrència competitiva, per a programes de serveis socials especialitzats en el sector corresponent a actuacions en malalties neurodegeneratives.  
  
Segon  
Vistes les sol·licituds d'ajudes d'estos programes presentades davant de les diferents direccions territorials de València, Castelló i Alacant, dins del termini de presentació que va finalitzar el passat 22 de novembre de 2022, després de l'examen de la documentació presentada, les comissions tècniques d'avaluació van fer les seues propostes de valoració.  
  
Tercer  
Examinades estes propostes per la comissió de valoració de la Direcció General de Persones Majors, d'acord amb el que establix la base huitena de l'Ordre 6/2022, de 26 d'octubre, esta va proposar a l'òrgan competent per a la concessió de subvencions la llista prioritzada, per ordre de puntuació obtinguda, de beneficiaris de les subvencions i posteriorment es va elevar definitiva i es va publicar en el DOGV de 13 de gener de 2023, la Resolució de 30 de desembre de 2022, de la Vicepresidència i Conselleria d'Igualtat i Polítiques Inclusives, de concessió de les subvencions en matèria de serveis socials especialitzats de persones majors per al 2022 (actuacions en malalties neurodegeneratives) i que figura com a annex I i annex II en la resolució esmentada.  
  
  
Quart  
Amb data 10 de març de 2023 va tindre entrada en el Registre telemàtic de la Generalitat el recurs extraordinari de revisió interposat per l'Associació de Familiars de Malalts d'Alzheimer d'Alzira, contra l'anterior resolució, per la qual se li va concedir l'esmentada subvenció per import de 9.381 €, al·legant, sobre la base de l'article 125.1 de la Llei 39/2015, d'1 d'octubre, del procediment administratiu comú de les administracions públiques, que no se l'havia valorada correctament i se l'havia considerada una associació de nova creació:  
L'Ordre 6/2022 establix en l'apartat cinqué els criteris objectius d'atorgament de la subvenció de programes serveis socials especialitzats i establix en el punt 1.c) el següent:  
«c) Programes subvencionats en exercicis anteriors la continuïtat dels quals siga convenient per raons de criteris tècnics, quant a eficiència i eficàcia del programa. Es valorarà a raó d'1 punt per any amb un màxim de 5 punts. La ponderació positiva de la continuïtat no limita la concurrència ni l'accés en condicions d'igualtat per a la realització de nous programes.»  
«Doncs bé, ens van comunicar des del Servei de Persones Majors que la subvenció no havia arribat ni al 10 % de les despeses de funcionament, perquè se'ls havia considerat com una associació de nova creació, com si fora la primera vegada que optaven a esta subvenció. Però la realitat és, i així es podrà comprovar en la mateixa base de dades de la Generalitat Valenciana, que esta associació fa diversos anys que rep ajudes seues per a cobrir les despeses dels malalts d'Alzheimer, i els serveis que es presten són de qualitat i un referent a la comarca de la Ribera Alta«.  
 Sol·licita en el seu recurs que se li concedisca la subvenció per la quantia sol·licitada de 104.300 €:  
«És per això que s'interposa el present recurs de revisió extraordinari en termini, de conformitat amb l'article 125.1 de la Llei 39/2015, del procediment administratiu comú per a les administracions públiques, per a la revisió de la quantia de l'ajuda concedida, i se sol·licita que es revise la quantia de la subvenció concedida i es procedisca a aprovar la subvenció del 100 % de la quantia econòmica sol·licitada, que és de cent quatre mil tres-cents euros (104.300 €).»  
  
Cinqué  
D'acord amb el que preveu la base setena apartat 1 de l'Ordre 6/2022, de 26 d'octubre de 2022, de la Vicepresidència i Conselleria d'Igualtat i Polítiques Inclusives, en la qual establix que l'ordenació i instrucció del procediment de concessió correspondrà a les direccions territorials d'Igualtat i Polítiques Inclusives, així com el que disposa la base huitena, apartat 1 de l'esmentada ordre, en què es fa referència a la comissió tècnica de valoració, en la qual es disposa que es constituirà esta comissió en cada una de les direccions territorials competents en matèria de serveis socials especialitzats. Per part de la Direcció Territorial de València es va elaborar un informe de data de 27 de març de 2023, segons el qual:  
«Estudiat l'escrit presentat i els antecedents de l'associació, es comprova que s'ha produït un error a l'hora de valorar esta associació com a nova, ja que en relació amb la valoració dels criteris d'adjudicació, no s'han tingut en compte l'exercici 2020 (ajuda Covid), renuncien a 50.000 € concedits i en l'exercici 2021 no consta que realitzaren sol·licitud a la Direcció Territorial d'Igualtat i Polítiques Inclusives. Sí que s'ha comprovat que, des de l'exercici 2012, l'entitat és beneficiària de manera ininterrompuda d'esta subvenció fins a l'exercici 2019.»  
  
«Per tot el que s'ha exposat, es considera des de la Secció de Persones Majors de la Direcció Territorial d'Igualtat i Polítiques Inclusives de València, estimar parcialment el recurs presentat per l'Associació de Familiars de Malalts d'Alzheimer d'Alzira, ja que estaria justificada la interrupció en els exercicis 2020 i 2021, per motiu de la pandèmia de la Covid-19, que cada entitat va gestionar amb les eines i persones de què disposava, i proposar, atenent la continuïtat del programa, la quantitat de 50.000,00 €», a la qual hauria de llevar els 9.381,00 € ja percebuts, de manera que la proposta queda en 40.619,00 €.»  
  
Sisé  
A l'empara del que preveu l'article 126 de la Llei 39/2015, d'1 d'octubre, i l'article 10.8.g) de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, per part de la Direcció General de Majors se sol·licita al Consell Jurídic Consultiu que emeta un dictamen preceptiu, que no vinculant, respecte del recurs extraordinari de revisió interposat.   
 Així doncs, el Ple del Consell esmentat, en sessió del dia 7 de setembre de 2023, en el seu dictamen, després de l'examen dels antecedents, va considerar el següent:  
«Per tot això, ha de concloure's que les dades exposades evidencien l'error de fet en aquella Resolució de 30 de desembre de 2022, que va concedir a esta Associació de Familiars de Malalts d'Alzheimer d'Alzira una subvenció per import de 9.381 euros i, com a conseqüència, és procedent l'estimació del recurs extraordinari de revisió i l'anul·lació de la resolució objecte del recurs extraordinari, de manera que es deixa sense efecte quan afecta esta Associació de Familiars de Malalts d'Alzheimer d'Alzira, i s'ha de dictar una altra resolució ajustada a l'ordenament jurídic, de manera que la nova resolució li reconeixerà una subvenció per la quantitat de 50.000 euros, la qual cosa no exclou que d'esta quantitat haurà de ser llevat l'import inferior que li va ser reconegut indegudament, però que li ha sigut satisfet, amb la qual cosa del reconeixement d'aquells 50.000 euros quedaran pendents d'abonament 40.619 euros.»  
«Per tot el que s'ha que queda exposat, el Ple del Consell Jurídic Consultiu de la Comunitat Valenciana és del parer:  
 Que és procedent estimar en part el recurs extraordinari de revisió que va formular la representant de l'Associació de Familiars de Malalts d'Alzheimer d'Alzira el dia 10 de març de 2023.  
V. H., no obstant això, resoldrà el que siga procedent.»  
Als anteriors fets exposats són aplicables els següents:  
  
Fonaments de dret  
  
Primer  
Conforme la base setena de l'Ordre 6/2022, de 26 d'octubre, la directora general de Dependència i de les Persones Majors té delegada la facultat de resolució de les sol·licituds d'ajudes relatives a actuacions en malalties neurodegeneratives per al 2022.  
  
Segon  
D'acord amb la Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència i Conselleria, correspon a la directora general de Dependència i de les Persones Majors la facultat d'efectuar l'autorització de despesa i disposició de crèdit corresponent a les citades ajudes, com també té delegada la facultat de resolució dels recursos extraordinaris de revisió.  
  
Tercer  
El règim jurídic aplicable a la concessió d'esta subvenció pública es troba regulat en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i en l'Ordre 6/2022, de 26 d'octubre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de la concessió de subvencions en matèria de serveis socials especialitzats de persones majors per al 2022.  
  
Quart  
Tenint en compte que es va interposar un recurs extraordinari de revisió, sobre la base de l'article 125.1.a) de la Llei 39/ 2015, d'1 d'octubre, per l'Associació de Familiars de Malalts d'Alzheimer d'Alzira, contra la Resolució de 30 de desembre de 2022, de la Vicepresidència i Conselleria d'Igualtat i Polítiques Inclusives, d'acord amb el que disposa l'art. 126 de la Llei 39/ 2015, d'1 d'octubre, i l'article 10.8.g de la Llei 10/1994, de 19 de desembre, es va sol·licitar l'emissió de dictamen respecte de l'anterior recurs al Consell esmentat.  
Per tot el que s'ha exposat, vistos els preceptes legals esmentats i altres de general i pertinent aplicació, així com de conformitat amb el dictamen esmentat, resolc:  
  
Primer  
Estimar en part el recurs extraordinari de revisió interposat per l'Associació de Familiars de Malalts d'Alzheimer d'Alzira, amb la modificació de la Resolució de data 30 de desembre de 2022, en el sentit de concedir a l'Associació de Familiars de Malalts d'Alzheimer d'Alzira, CIF F94065785, en concepte de subvenció per a programes de serveis socials especialitzats en el sector corresponent a actuacions en malalties neurodegeneratives per a l'exercici 2022, la quantia de 50.000 €, a la qual caldria llevar els 9.381,00 € ja percebuts, de manera que la quantia que cal percebre és de 40.619,00 €.  
  
Segon  
Ordenar la publicació de la present resolució en el Diari Oficial de la Generalitat Valenciana, la qual posa fi a la via administrativa, amb l'advertiment que contra esta podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.   
  
València, 18 de desembre de 2023. La directora general de Dependència i de les Persones Majors (p. d. R 27 de setembre de 2023): Beatriz Simón Castellets.